**Velkommen til hesteleir på Waltenberg Gård.**

Denne sommeren vil Aktiv Lyngen i samarbeid med Waltenberg gård tilby hesteleir fra 5.kl til 10.kl

(født mellom 2011 – 2006).

Det vil bli to dagers leir. Den første 4-5 juli og den andre 7-8 juli.

Det er ikke krav om å kunne noe om hest fra før.

Sammen skal vi lære litt om hestestell og ridning. Ved ridning vil du få låne hjelm. Du må selv ha med fottøy som har hæl.

Ta gjerne med annet fottøy også, for vi skal gå noen turer med og uten hest i området rundt gården.

Vi skal også bli kjent i stallen og med noe av det utstyret vi bruker på hesten ved stell og ridning.

Det blir flere avbrekk med lek og aktivitet uten hestene.

Midt på dagen serverer vi lunsj inne eller ute. Det er væravhengig. Gi oss beskjed ved påmelding om du har noen allergier vi må ta hensyn til.

Hvis noen trenger skyss til og fra leir – gi oss beskjed ved påmelding så ordner vi dette.

Vi håper dette kan være et spennende tilbud for flere.

Vi sees til trivelige dager ilag

Vrinsk fra oss og hestene på Waltenberg gård.